ईसी के सदस्यों को मिलेगा 1000 मानदेय
प्री-पीएचडी प्रवेश परीक्षा की जांच रिपोर्ट मंगलवार को बिलासपुर यूनिवर्सिटी की कार्यपरिषद की बैठक में खोली गई। इसमें ऐसा कुछ भी नहीं निकला, जिसका दावा किया जा रहा था। बैठक में तीन से चार प्रस्ताव शामिल किए गए थे। बैठक में विद्यापरिषद की स्थाई बैठक में लिए गए निर्णय को भी रखा गया था। इसके अलावा अन्य प्रस्ताव भी शामिल किए गए। इनमें इंटरव्यू लेने वाली समितियों को 2000 रुपए का मानदेय और कार्यपरिषद के सदस्यों को 1000 रुपए का मानदेय दिया जाएगा। बैठक में पीएचडी का रेगुलेशन भी फाइनल किया गया। कार्यपरिषद की बैठक में प्री-पीएचडी प्रवेश परीक्षा मामले की जांच रिपोर्ट को सभी सदस्यों के सामने रखा गया, जिसमें प्रवेश परीक्षा के मूल्यांकन में पूरी तरह पारदर्शिता बरतने की बात कही गई। जांच रिपोर्ट मेंं किसी भी तरह की कोई भी अनियमितता सामने नहीं आई। रिपोर्ट के सार्वजनिक होने के पहले ही यह लगने लगा कि प्रवेश परीक्षा की जांच में कुछ नहीं निकलेगा।
hin_Deva hin_Deva